Centrálne číslo zmluvy:  ......................./2016










     č. j.  ............../2022/OŽP
Zmluva o dielo
uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na dielo:
„Analýza a výpočet výmer spevnených plôch vo vlastníctve mesta Nitra“
Objednávateľ:
MESTO NITRA

sídlo:                                                    
Štefánikova tr. 60, 950 06 Nitra

štatutárny zástupca:                             
Marek Hattas, primátor

IČO:                                                     
00 308 307

DIČ:

202 110 2853

IČ DPH:
SK 202 110 2853

bankové spojenie:
Slovenská sporiteľňa, a.s.        

IBAN:                                    
SK0409000000005028001139

( ďalej len „ objednávateľ“) 

a
Zhotoviteľ:


sídlo:                                                    


štatutárny zástupca:               
 

IČO:    

                                                

DIČ:



IČ DPH:


bankové spojenie:


IBAN:                                   

( ďalej len „zhotoviteľ“) 

Čl. I Úvodné ustanovenia
Táto zmluva sa uzatvára ako výsledok verejného obstarávania zákazky s nízkou hodnotou na predmet: „Analýza a výpočet výmer spevnených plôch vo vlastníctve mesta Nitra“ uskutočnenej v zmysle §117 zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). 
Čl. II Predmet zmluvy
1. Východiskové údaje:

     Názov diela:
    
„Analýza a výpočet výmer spevnených plôch vo vlastníctve mesta Nitra“
     Záujmové územie:    
Mesto Nitra
     Investor:
    
Mesto Nitra
Zhotoviteľ sa zaväzuje, že v rozsahu súťažných podkladov a ich príloh zo dňa 14.12.2022 ktoré tvoria Prílohu tejto zmluvy a za podmienok dohodnutých v tejto zmluve (ďalej len „zmluva“) vypracuje vo vlastnom mene a na vlastnú zodpovednosť pre objednávateľa a odovzdá objednávateľovi nasledovný predmet zmluvy: „Analýza a výpočet výmer spevnených plôch vo vlastníctve mesta Nitra“ ktorej predmetom bude, analýza a identifikácia rozlohy plôch parciel vo vlastníctve mesta pre výpočet množstva vôd z povrchového odtoku odvádzaných verejnou kanalizáciou v rozsahu:

A – zastavané plochy a málo priepustné plochy

B – čiastočne priepustné spevnené plochy

C – dobre priepustné plochy pokryté vegetáciou.

Pre účely spracovania analýzy sa požaduje využiť algoritmy umelej inteligencie  pre automatickú extrakciu objektov z dát leteckej fotogrametrie, doplnených o analýzu územia na báze dát mobilného mapovania. Mesto Nitra požaduje v analýze zohľadniť taktiež sklonitosť terénu, čím eliminuje plochy, ktorých sklon nie je orientovaný do verejnej kanalizácie. Na analýzu budú použité nasledovné dáta: ortofotomapy, panoramatické snímky územia, kataster nehnuteľností, digitálny model povrchu, digitálny model terénu a poloha kanalizačných vpustí. 
2. Minimálny rozsah diela je uvedený v zadaní a súťažných podkladoch a ich prílohách zo dňa 14.12.2022, ktoré tvoria Prílohu  tejto zmluvy. 
3. Dielo podľa ods.  1. a 2. odovzdá zhotoviteľ objednávateľovi ako celok v súlade s podmienkami uvedenými v tejto zmluve. Zhotoviteľovi sa odporúča prezrieť si lokality, ktorých sa analýza týka pred začatím realizácie diela a za týmto účelom si od objednávateľa vyžiadať všetky potrebné podklady a informácie, ktoré súvisia s realizáciou diela a zároveň je objednávateľ povinný jemu dostupné informácie zhotoviteľovi poskytnúť.
4. Predmet zmluvy musí byť spracovaný v súlade so zákonom č. 215/1995 Z. z. o geodézii a kartografii v znení neskorších predpisov, č. 487/2021 Z. z. o Komore geodetov a kartografov, č. 50/76 Zb. v znení neskorších predpisov (Stavebný zákon), Zákonom č. 442/2002 Z.z. o verejných vodovodoch a verejných kanalizáciách  a zákonom č. 343/2015 Z. z. o verejnom obstarávaní a o zmene a doplnení niektorých zákonov.
5. Pri vypracovaní predmetu zmluvy bude zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi objednávateľa, odovzdanými ku dňu uzatvorenia tejto zmluvy, záznamami z kontrolných dní, ako aj vyjadreniami správcov inžinierskych sietí a dotknutých orgánov štátnej správy.
6. Zhotoviteľ sa zaväzuje, že oprávnené pripomienky a požiadavky dotknutých orgánov prerokuje s objednávateľom bez zbytočného odkladu ako sa o nich dozvie a následne po vyjadrení objednávateľa tieto zapracuje do predmetu zmluvy, ak v konkrétnom prípade nedôjde k inej dohode zmluvných strán tak, aby bol dodržaný termín plnenia podľa čl. III tejto zmluvy.  
7. Objednávateľ sa zaväzuje, že riadne a včas dokončený predmet zmluvy prevezme, zaplatí za jeho zhotovenie   dohodnutú cenu, v dohodnutom termíne a poskytne zhotoviteľovi dohodnuté spolupôsobenie.
Čl. III Čas plnenia predmetu zmluvy

1. Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. II tejto zmluvy nasledovne do 8 týždňov od účinnosti zmluvy, pričom termín zahájenia prác je 5 dní od účinnosti zmluvy
2. Dodržanie dohodnutých termínov je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne.
3. Predmet plnenia podľa čl. II tejto zmluvy je splnený riadnym vypracovaním a odovzdaním predmetu zmluvy objednávateľovi. Odovzdaním predmetu zmluvy sa rozumie protokolárne odovzdanie predmetu zmluvy objednávateľovi s potvrdením o prevzatí – protokol o odovzdaní a prevzatí predmetu zmluvy.

4. Zhotoviteľ sa zaväzuje predmet zmluvy uvedený v čl. II ods. tejto zmluvy riadne zhotoviť a v dohodnutom čase objednávateľovi odovzdať.
5. Predmet zmluvy uvedený v čl. II ods. bude vypracovaný v slovenskom jazyku. Objednávateľ vyžaduje odovzdať grafickú i textovú časť: 


•
digitálne spracovanie na CD nosiči 
­
výkresovú a grafickú časť vo forme shp, dgn, dwg v súradnicovom systéme S-JTSK, textovú časť vo formáte kompatibilnom s MS Word (doc resp. docx)  a tabuľkovú časť formáte kompatibilnom s MS Excel (xls resp. xlsx) 

Čl. IV Cena za predmet zmluvy
1. Cena za predmet zmluvy podľa čl. II  ods. 2, t. j. celková cena diela  je stanovená dohodou zmluvných strán  v  zmysle  zákona   č. 18/1996   Z. z.  o  cenách  v   znení  neskorších predpisov je konečná a predstavuje sumu:
 
Celková zmluvná cena: ..... eur, slovom osemtisícsto tridsať eur
	Celková cena za dielo bez DPH: 

	DPH 20%: nie je platca

	Celková cena diela celkom s DPH: -


2. Zhotoviteľ je / nie je platcom DPH.
Čl. V Platobné podmienky

1. Podkladom pre úhradu ceny za zhotovenie diela podľa čl. IV tejto zmluvy je faktúra vystavená zhotoviteľom po odovzdaní predmetu zmluvy.

2. Faktúru bude možné vystaviť až po prekontrolovaní štruktúry a rozsahu odovzdaného  predmetu zmluvy v rozsahu podľa čl. II ods. 2 písm. Po odsúhlasení kompletnosti tejto časti diela zo strany objednávateľa bude zhotoviteľ vyzvaný k vystaveniu faktúry v zmysle, najskôr však po 14 dňoch po odovzdaní uvedenej časti predmetu zmluvy, ak sa zmluvné strany nedohodnú inak.
3. Faktúra musí obsahovať všetky náležitosti daňového dokladu podľa zákona č. 431/2002 Z. z. v znení neskorších predpisov.  Prílohou faktúry musí byť obojstranne podpísaná odovzdávací a preberací protokol.
4. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová  lehota splatnosti začne plynúť dňom doručenia opravenej faktúry objednávateľovi.

5. Splatnosť faktúry je 14 dní od doručenia faktúry objednávateľovi.
Čl. VI Zodpovednosť za vady a záruka

1. Zhotoviteľ zodpovedá za to, že predmet tejto zmluvy je zhotovený podľa tejto zmluvy a že po dobu stanovenú v ods.3 tohto článku bude mať vlastnosti dojednané v tejto zmluve a bude spôsobilý na dohodnutý účel. 
2. Zhotoviteľ zodpovedá za vady, ktoré má dielo v čase jej odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem.

3. Zhotoviteľ vypracuje dielo vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom realizácie diela v zmysle zákona č. 487/2021 Z. z. o Komore geodetov a kartografov, alebo rovnocenné oprávnenie podľa právneho poriadku EÚ, ktoré je akceptovateľné právnym poriadkom SR. Zhotoviteľ je povinný na vyžiadanie objednávateľa toto oprávnenie predložiť k nahliadnutiu. V prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov k nahliadnutiu objednávateľovi.

4. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne objednávateľa upozornil a objednávateľ na ich použití trval.  na ich použití.  
5. Reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).
6. Zhotoviteľ sa zaväzuje začať s odstraňovaním vád diela ihneď, najneskôr však do 7 dní  od           prijatia písomnej reklamácie a vady odstrániť v čo najkratšom čase, ktorého dĺžku dohodnú           zmluvné strany písomne.
7. Pre prípad, ak zhotoviteľ nezačne v termíne dohodnutom v predchádzajúcej vete s odstraňovaním vád a/alebo ak zhotoviteľ neukončí odstraňovanie vád v čase dohodnutom zmluvnými stranami podľa predchádzajúcej vety, dohodli sa zmluvné strany na zmluvnej pokute 10% z ceny diela  celkom (s DPH) podľa čl. IV ods. 1 tejto zmluvy.

8. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.
9. Porušenie čl. VI sa považuje za podstatné porušenie zmluvy.

Čl. VII Zmluvné pokuty a náhrada škody

1. V prípade, že zhotoviteľ nedodá predmet zmluvy v termíne podľa čl. III ods. 1 písm. a), objednávateľ má právo na zmluvnú pokutu vo výške 0,05% z celkovej ceny za dielo bez DPH denne do 14. dňa omeškania a vo výške 0,2% z celkovej ceny za dielo bez DPH  denne počnúc 15. dňom omeškania. Počnúc 15. dňom omeškania vniká súčasne objednávateľovi právo odstúpiť od zmluvy.
2. V prípade omeškania objednávateľa s úhradou faktúry má zhotoviteľ právo na úrok z omeškania  vo výške 0,02% z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1% z dlžnej sumy za každý začatý deň omeškania.  
3. Ak sa zhotoviteľ dostane do omeškania s odstránením vád diela podľa čl.VI ods. 7 zmluvy, je objednávateľ oprávnený uplatniť voči zhotoviteľovi zmluvnú pokutu vo výške 0,05% z celkovej ceny za dielo bez DPH za každý deň omeškania.
4. Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.  

Čl. VIII Spolupôsobenie zmluvných strán

1. Východiskové podklady objednávateľa pre zhotoviteľa projektu:

-     súťažné podklady zo dňa 14.12.2022  ich prílohy,

2. V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa čl. III ods. 1 písm. a) tejto zmluvy.
3. Zhotoviteľ bude informovať objednávateľa o stave rozpracovanosti diela na pravidelných kontrolných poradách počas realizácie diela najmenej raz za 14 dní. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr do 3 pracovných dní. Kontrolnú poradu organizuje objednávateľ.

Čl. IX Odstúpenie od zmluvy

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:

a) bude v omeškaní meškať s termínom plnenia dohodnutým v čl. 3 ods. 1 písm. a) zmluvy o viac ako 15 dní,
b) bude preukázateľne vykonávať dielo vadne, t. z.  v rozpore s podmienkami dohodnutými v tejto zmluve. Ide o také vady diela, na ktoré bol zhotoviteľ objednávateľom v priebehu realizácie diela písomne upozornený a ktoré napriek upozorneniu neodstránil v primeranej lehote na to určenej,

c) v rozpore s ustanoveniami tejto zmluvy prestal vykonávať dielo alebo inak prejavuje svoj úmysel nepokračovať v plnení predmetu zmluvy,
d) bez predchádzajúceho písomného súhlasu objednávateľa prevedie práva a záväzky vyplývajúce z tejto zmluvy na tretie osoby.
2. Zhotoviteľ je oprávnený od zmluvy odstúpiť v prípade, že objednávateľ preukázateľne odmietne poskytnúť potrebné spolupôsobenie a plnenie podmienok dohodnutých v tejto zmluve, ktoré podstatným spôsobom znemožňujú zhotoviteľovi plniť podmienky tejto zmluvy Tieto okolnosti je zhotoviteľ podrobne dokladovať a špecifikovať.

3. Odstúpením od zmluvy nezaniká nárok na náhradu škody.

Čl. X Ostatné ustanovenia

1. Zmluvné strany sa dohodli, že zmeny tejto zmluvy vo forme písomného dodatku k zmluve budú realizované v súlade s §18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, a to najmä v prípade ak:
a) ak nastanú prekážky v plnení predmetu zmluvy na základe podnetu tretích osôb (napr. orgány štátnej správy, správcovia sietí, petície, atď.,)
b) udalosti nezávislé od vôle zmluvných strán znemožňujúce riadne plnenie predmetu zmluvy – vis mayor (štrajk, mobilizácia, živelné pohromy, pandémia, atď.),

c)  po uzavretí zmluvy sa preukázateľne zásadne zmenia východiskové podklady, rozhodujúce pre uzavretie tejto zmluvy,

d) vzniknú nové požiadavky objednávateľa.

Čl. XI Autorské práva k predmetu zmluvy

1.
Zhotoviteľ vyhlasuje, že v prípade ak pri poskytovaní plnenia v zmysle tejto zmluvy bude vytvorené autorské dielo podľa § 3 zákona č. 185/2015 Z.z. Autorský zákon v znení neskorších predpisov (ďalej len „autorské dielo“) je zhotoviteľ nositeľom autorských práv k autorskému dielu alebo jeho časti vykonanému podľa tejto zmluvy a je oprávnený poskytnúť objednávateľovi licenciu k autorskému dielu v súlade s podmienkami tejto zmluvy.

2.
Zhotoviteľ poskytuje pre použitie autorského diela objednávateľovi výhradnú licenciu, časovo, vecne a územne neobmedzenú, a to pre všetky spôsoby použitia podľa § 19 ods. 4 zákona č. 185/2015 Z.z. Autorský zákon v znení neskorších predpisov. Zhotoviteľ výslovne súhlasí so spracovaním diela, za ktoré sa na účely tejto zmluvy považuje úprava a zmena obsahu alebo formy autorského diela a každý iný zásah do autorského diela. Zhotoviteľ zároveň súhlasí s tým, aby objednávateľ udelil sublicencie na použitie autorského diela vo vyššie uvedenom rozsahu aj ďalším osobám, pričom udelenie sublicencie nemusí byť písomné. Zhotoviteľ zároveň berie na vedomie, že licencia podľa tohto bodu obsahuje aj oprávnenie objednávateľa poskytnúť dodané autorské dielo žiadateľovi v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

3.
Cena za licenciu na používanie autorského diela podľa tejto zmluvy je zahrnutá v cene plnenia podľa článku IV tejto zmluvy.

4.
Zhotoviteľ výlučne zodpovedá za nároky tretích osôb, ktoré existujú alebo v budúcnosti môžu vzniknúť v súvislosti s vytvorením autorského diela a je povinný tieto práva vysporiadať na vlastný účet a vlastnú zodpovednosť. Ak tretie osoby uplatnia k dodanému autorskému dielu právne nároky, zhotoviteľ je povinný právne vady diela na vlastné náklady bezodkladne odstrániť a nahradiť objednávateľovi škodu, ktorá mu v dôsledku uplatnenia nárokov tretích osôb vznikla.

5.
Zmluvné strany sa dohodli, že licencia k autorskému dielu sa udeľuje objednávateľovi momentom odovzdania autorského diela objednávateľovi.
Čl. XII Záverečné ustanovenia

1. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.

2. Zmluva nadobúda platnosť dňom podpisu obidvoma zmluvnými stranami.

3. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení

a) Mesto Nitra zverejní na webovom sídle mesta, a CRZ, alebo

b) ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.

4. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).

5. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.

6. Súčasťou zmluvy sú prílohy: Súťažné podklady zo dňa 14.12.2022
7. Táto zmluva je vyhotovená v štyroch vyhotoveniach, z ktorých 3 sú určené pre objednávateľa a 1 pre zhotoviteľa. 
8. Zmluvné strany podpisom tejto zmluvy vyjadrujú súhlas s jej obsahom a vyhlasujú, že ju uzatvárajú slobodne a vážne, nie v tiesni a nie za nápadne nevýhodných podmienok.  

Objednávateľ:





  Zhotoviteľ

V Nitre, dňa .......................



   V ........ , dňa  ................

...................................................



..................................................

                Marek Hattas



                                 ...........
         primátor mesta Nitra


                               zhotoviteľ

